**ԱՄՓՈՓԱԹԵՐԹ**

«***Հայաստանի Հանրապետության կառավարության 2012 թվականի դեկտեմբերի 27-ի N1672-Ն որոշման մեջ փոփոխություններ կատարելու մասին»*** ***ՀՀ կառավարության որոշման նախագծի կապակցությամբ ստացված դիտողությունների և առաջարկությունների վերաբերյալ***

|  |  |  |  |
| --- | --- | --- | --- |
| ***Առարկության, առաջարկության հեղինակը¸***  ***գրության ստացման ամսաթիվը, գրության համարը*** | ***Առարկության, առաջարկության բովանդակությունը*** | ***Եզրակացություն*** | ***Կատարված փոփոխությունները*** |
|  |  |  |  |
| ***ՀՀ վարչապետի աշխատակազմի պետաիրավական վարչություն***  ***07․02․2020թ․***  ***02/10.1/3575-2020*** | Հայաստանի Հանրապետության կառավարության 2012 թվականի դեկտեմբերի 27-ի թիվ 1672-Ն որոշման (այսուհետ՝ որոշում) թիվ 2 հավելվածի 5-րդ կետով սահմանված է, որ *հասարակական միավորումների կողմից ներկայացվող հայտերը ոստիկանության կողմից ընդունելու, քննարկելու, թեկնածուներին ընտրելու կարգը սահմանվում է Հայաստանի Հանրապետության կառավարությանն առընթեր Հայաստանի Հանրապետության ոստիկանության պետի նորմատիվ հրամանով****:***  Նախագծի 2-րդ կետի «գ» ենթակետով վերոնշյալ կետից հանվում է «նորմատիվ» բառը:  Ինչպես պարզ է դառնում նախագծի ընդունման հիմնավորումից՝ առաջարկվող փոփոխության նպատակն ըստ էության հետագայում վերոնշյալ կարգը Ոստիկանության պետի ներքին ակտով ընդունելն է, մասնավորապես, այն հիմնավորմամբ, որ «... *ենթաօրենսդրական նորմատիվ ակտը կարող է ընդունվել միայն օրենքով լիազորված լինելու դեպքում, բացի այդ, նշված իրավահարաբերությունները նորմատիվ իրավական ակտի կարգավորման առարկա չեն, այլ կրում են լոկալ բնույթ*,...»:  Հարկ է նկատել, սակայն, որ ինքնին «նորմատիվ» բառի առկայությունը կամ բացակայությունը չի կարող կանխորոշել որևէ ակտի բնույթը: Ցանկացած ակտի բնույթը բացահայտվում է դրա բովանդակությամբ, իսկ ինչպես գործող որոշմամբ Ոստիկանության պետի իրավասությունն ամրագրող դրույթի ձևակերպումից, այնպես էլ արդեն իսկ ընդունված և ներկայումս գործող համապատասխան հրամանի տեքստից պարզ է դառնում, որ բովանդակային առումով նման կարգ սահմանող ակտն ըստ բնորոշման նորմատիվ իրավական ակտ պետք է լինի՝ «Նորմատիվ իրավական ակտերի մասին» ՀՀ օրենքի 2-րդ հոդվածի 1-ին մասի 1-ին կետի իմաստով:  Նշվածի համատեքստում ուշադրություն ենք հրավիրում այն հանգամանքի վրա, որ, փաստորեն, գործող որոշմամբ, այն է` ենթաօրենսդրական նորմատիվ իրավական ակտով Ոստիկանության պետին նորմատիվ իրավական ակտ ընդունելու լիազորություն է տրված, ինչը բացառապես օրենսդրի իրավազորության տիրույթում գտնվող հարց է (*որպիսի հանգամանքը, ինչպես պարզ է դառնում վերը մեջբերված հիմնավորումից, ընդունում են նաև նախագծի հեղինակները*)՝ 2015 թվականի փոփոխություններով Սահմանադրության 6-րդ հոդվածի 2-րդ մասի ուժով: Ընդորում՝ նախագծով առաջարկվող փոփոխությամբ առկա խնդիրը չի հաղթահարվում: | Ընդունվել է։ | Նախագծի 1-ին կետի 2-րդ ենթակետի «գ» պարբերությունից հանվել է «նորմատիվ» բառը։ Միաժամանակ, Ոստիկանության կողմից շրջանառվող «Հ**այաստանի Հանրապետության ոստիկանության կարգապահական կանոնագիրքը հաստատելու մասին**» օրենքում փոփոխություններ և լրացում կատարելու մասին» օրենքի նախագծում ներառվել է դրույթ, որի համաձայն Ոստիկնաության պետի կողմից համապատասխան նորմատիվ ակտն ընդունելու լիազորությունը կամրագրվի օրենքում՝ ապահովելով ՀՀ Սահմանադրության 6-րդ հոդվածի 2-րդ մասի պահանջները։ |
| ***ՀՀ ֆինանսների նախարարություն***  ***24.10.2019թ.***  ***01/11-4/17443-2019*** | Դիտողություններ և առաջարկություններ չկան: | - | - |
| ***ՀՀ մարդու իրավունքների պաշտպան***  ***12.11.2019թ.***  ***01/13.6/5850-19*** | Դիտողություններ և առաջարկություններ չկան: | - | - |
| ***ՀՀ արդարադատության նախարարություն***  ***08․01․2020թ․***  ***01/27.1/29289-2019*** | Հայաստանի Հանրապետության կառավարության 2012 թվականի դեկտեմբերի 27-ի N 1672-Ն որոշմամբ սահմանված Հայաստանի Հանրապետության ոստիկանության կարգապահական հանձնաժողովի աշխատակարգի 5-րդ կետով սահմանված է, որ հասարակական միավորումների կողմից ներկայացվող հայտերը ոստիկանության կողմից ընդունելու, քննարկելու, թեկնածուներին ընտրելու կարգը սահմանվում է Հայաստանի Հանրապետության ոստիկանության պետի *նորմատիվ հրամանով*: «Հայաստանի Հանրապետության կառավարության 2012 թվականի դեկտեմբերի 27-ի N 1672-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի 1-ին կետի 2-րդ ենթակետի «գ» պարբերությամբ առաջարկվում է կատարել փոփոխության և հիշյալ կառավարության որոշման 2-րդ հավելվածի 5-րդ կետից հանել «նորմատիվ» բառը, ինչի արդյունքում հասարակական միավորումների կողմից ներկայացվող հայտերը ոստիկանության կողմից ընդունելու, քննարկելու, թեկնածուներին ընտրելու կարգը *կսահմանվի Հայաստանի Հանրապետության ոստիկանության պետի հրամանով*:  Նախագծին կից ներկայացված հիմնավորման համաձայն` նշված իրավահարաբերությունները նորմատիվ իրավական ակտի կարգավորման առարկա չեն, այլ կրում են լոկալ բնույթ, ուստի անհրաժեշտ է նշված կարգը սահմանել ոստիկանության պետի լոկալ հրամանով:  Այս առումով հարկ է անդրադառնալ ՀՀ ոստիկանության պետի 2013 թվականի ապրիլի 29-ի «Ոստիկանության կարգապահական հանձնաժողովի կազմում ընդգրկվելու նպատակով հասարակական միավորումների կողմից ներկայացվող հայտերը ոստիկանության կողմից ընդունելու, քննարկելու, թեկնածուներին ընտրելու կարգը սահմանելու մասին» թիվ 9-Ն հրամանով սահմանվող որոշ դրույթներին: Այսպես, հրամանով սահմանվող կարգի 4-րդ գլխում համապատասխան հայտ ներկայացնելու համար հասարակական միավորումների մասով սահմանված են կոնկրետ չափանիշներ և պայմաններ: Նույն կարգի 5-րդ գլխով սահմանված են կարգապահական հանձնաժողովի կազմում ընդգրկվելու վերաբերյալ հասարակական միավորումների հայտերը քննարկելը և դրանք մերժելու հիմքերը:  Այս առումով անհրաժեշտ է նկատի ունենալ «Նորմատիվ իրավական ակտերի մասին» օրենքի 2-րդ հոդվածի 1-ին մասի 1-ին կետի դրույթները, համաձայն որոնց` նորմատիվ իրավական ակտ է համարվում Հայաստանի Հանրապետության ժողովրդի, ինչպես նաև Սահմանադրությամբ նախատեսված մարմինների կամ պաշտոնատար անձանց ընդունած գրավոր իրավական ակտը, որը պարունակում է վարքագծի պարտադիր կանոններ անորոշ թվով անձանց համար: ՀՀ ոստիկանապետի հիշյալ հրամանի դրույթներից հետևում է, որ, սույն հրամանով, փաստացի, անորոշ թվով հասարակական միավորումների համար սահմանված են կոնկրետ վարքագծի կանոններ: Հետևաբար, նշված իրավահարաբերությունները կարգավորող իրավական ակտը կարող է ընդունվել միայն նորմատիվ իրավական ակտի տեսքով:  Տվյալ դեպքում հիշյալ իրավական ակտն ընդունելու լիազորությունն անհրաժեշտ է դիտարկել ՀՀ Սահմանադրության 6-րդ հոդվածի 2-րդ մասի դրույթների լույսի ներքո, համաձայն որոնց` Սահմանադրության և օրենքների հիման վրա և դրանց իրականացումն ապահովելու նպատակով Սահմանադրությամբ նախատեսված մարմինները *կարող են օրենքով լիազորվել ընդունելու ենթաօրենսդրական նորմատիվ իրավական ակտեր*:  Ելնելով վերոգրյալից գտնում ենք, որ նախագծով ՀՀ կառավարության 2012 թվականի դեկտեմբերի 27-ի N 1672-Ն որոշման համապատասխան դրույթներից «նորմատիվ» բառը հանելը ինքնին ընդունվելիք ակտը չի դարձնում բնույթով ոչ նորմատիվ, ուստի նախագծի սույն փոփոխության փոխարեն անհրաժեշտ է համապատասխան օրենքով իրավասու մարմնին լիազորել ընդունելու համապատասխան ենթաօրենսդրական նորմատիվ իրավական ակտ, որով կկարգավորվեն հիշյալ հրամանով նախատեսված իրավահարաբերությունները: | Հաշվի առնելով, որ հանձնաժողովի կազմում ընդգրկվող թեկնածուները ոստիկանության հետ մտնում են վարչական հարաբերությունների մեջ, ուստի իրավական ակտի նորմատիվ կամ ներքին բնույթի վերաբերյալ դիտարկումը վիճելի է։  Բացի այդ, նման մոտեցում է որդեգրված նաև ՀՀ արդարադատության նախարարի 2018 թվականի հունիսի 29-ի N 302-Լ հրամանով, որով կարգավորվում են Մարդու իրավունքների Եվրոպական դատարան գործուղելու համար հավակնորդների մրցույթի կազմակերպման, մրցութային հանձնաժողովի ձևավորման և գործունեության կարգը։ Նշված հրամանում ևս սահմանված են կոնկրետ չափանիշներ և պայմաններ, մինչդեռ հրամանը լոկալ բնույթի է։  Միաժամանակ, ՀՀ կառավարության լոկալ որոշմամբ են սահմանված ՀՀ պետական մրցանակներ հիմնելու, շնորհելու, հանձնելու և *ՀՀ* պետական մրցանակների մրցանակակիրներ ընտրող հանձնաժողովների գործունեությանը վերաբերող հարաբերությունները(ՀՀ կառավարության 20․12․2018թ․ N 1557-Լ որոշում)։ Նշված որոշմամբ նույնպես պահանջներ են սահմանված մրցանակաբաշխության ներկայացվող ստեղծագործությունների ու աշխատանքների համար, սահմանված են նաև մրցանակակիրներին ընտրելու կարգը և աշխատանքների ընդունումը մերժելու հիմքերը։  Այնուամենայնիվ, ՀՀ արդարադատության նախարարության և ՀՀ վարչապետի աշխատակազմի պետաիրավական վարչության առաջարկությունների հիման վրա նշված դրույթը հանվել է նախագծից։ Միաժամանակ, Ոստիկանության կողմից շրջանառվող «Հ**այաստանի Հանրապետության ոստիկանության կարգապահական կանոնագիրքը հաստատելու մասին**» օրենքում փոփոխություններ և լրացում կատարելու մասին» օրենքի նախագծում ներառվել է դրույթ, որի համաձայն Ոստիկնաության պետի կողմից համապատասխան նորմատիվ ակտն ընդունելու լիազորությունը կամրագրվի օրենքում՝ ապահովելով ՀՀ Սահմանադրության 6-րդ հոդվածի 2-րդ մասի պահանջները։ |  |

***ՀՀ ՈՍՏԻԿԱՆՈՒԹՅՈՒՆ***